[{"text_idx": "#000001", "text": "Mae dyn o Wynedd sydd wedi ei ddedfrydu i 50 mlynedd o garchar am dreisio plentyn yn yr UDA yn bwriadu apelio yn erbyn ei ddedfryd."}, {"text_idx": "#000002", "text": "Fe gafodd Gareth Vincent Hall y ddedfryd uchaf bosib yn gynharach y mis hwn, ar o\u0302l iddo gyfaddef i bedwar cyhuddiad o dreisio, ynghyd a\u0302 throseddau rhyw difrifol eraill yn erbyn merch 10 oed."}, {"text_idx": "#000003", "text": "Teithiodd Hall, 22, o Dalysarn yng Ngwynedd, i Eugene yn Oregon, er mwyn treisio'r ferch wedi iddo ei chyfarfod ar y we."}, {"text_idx": "#000004", "text": "Fe gafodd ei ddedfrydu i 50 mlynedd o garchar heb unrhyw obaith am baro\u0302l, sy'n golygu na fyddai'n cael ei ryddhau tan ei fod yn 72 mlwydd oed."}, {"text_idx": "#000006", "text": "Dywedodd Mr Hasselman fod yr ape\u0302l yn ymwneud a\u0302 hyd yr oruchwyliaeth ar o\u0302l i Hall adael y carchar - sy'n gyfnod o 100 mlynedd."}, {"text_idx": "#000007", "text": "Ond dywedodd fod cyflwyno'r hysbysiad i apelio, yn rhoi amser i gyfreithwyr Hall i adolygu ei achos ac o bosibl herio hyd ei ddedfryd."}, {"text_idx": "#000008", "text": "\"Pan fydd diffynnydd yn pledio'n euog mewn achos troseddol, mae ei hawliau i apelio yn weddol gyfyng,\" meddai."}, {"text_idx": "#000009", "text": "Dywedodd Mr Hasselman mai'r cam nesaf oedd aros nes bod cofnodion o'r achos llys ar gael. Yna, fe fydd gan gyfreithwyr Hall tua thri mis i gyflwyno eu hape\u0302l. Ond dywedodd y gallai'r broses gyfan gymryd hyd at ddwy flynedd."}]